Nú um helgina ætlum við að halda Síðsumarmarkað á Smámunasafninu . Kvenfélagið Hjálpin verður með sitt sívinsæla Hjálparkex og ýmsar tegundir af sultum , spákona verður á laugardeginum milli kl. 12 og 14 og á sunnudeginum milli kl. 14 og 16 . Ýmiskonar handverk , verður til sölu ; kerti , smekkir , heklaðar krukkur , handunnar sápur , barnaföt , bútasaumur , borðbúnaður , tekkhillur og margt , margt fleira . Er ekki upplagt að byrja jólagjafainnkaupin ? : ) Svo má ekki gleyma hinum ljúffengu sveitavöfflum á kaffistofu Safnsins . Verið hjartanlega velkomin . Kveðjur , Stelpurnar á Smámunasafninu Ps ath það er ekki posi á markaðnum Markaður og rífandi stemning verður við Smámunasafnið helgina 25 - 26 júlí á opnunartíma safnsins kl. 11 - 17 . Ýmsir aðilar verða með allskonar til sölu . Um helgina verður jafnframt haldið uppá 12 ára afmæli Smámunasafnsins . Þuríður og Reynir Schiöth flytja lifandi tónlist báða dagana á milli kl. 14 og 16 . Verið hjartanlega velkomin . Á Smámunasafninu er opið alla daga vikunnar frá klukkan 11:00 - 17:00 fram til 15. september . Í anddyri safnsins stendur yfir sýning á verkum kvenna úr sveitinni , tengd altarisklæðinu úr Miklagarðskirkju . Einnig höfum við sett upp smásýninguna " Konur á Smámunasafninu " en hún er sett upp í tilefni af 100 ára kostningarafmæli kvenna . Verið hjartanlega velkomin á Smámunasafnið , við tökum vel á móti þér . Starfsfólk Smámunasafnsins .